REPUBLIKA HRVATSKA

**OSNOVNA ŠKOLA ILAČA – BANOVCI**

VLADIMIRA NAZORA 24D, ILAČA

Ilača, 14. 2. 2025.

**OBAVIJEST RODITELJIMA DJECE DORASLE ZA UPIS U PRVI RAZRED**

Poštovani roditelji,

prijave za redovan upis u 1. razred osnovne škole putem Nacionalnog informacijskog sustava otvaraju se 15. veljače 2025., a roditelji će putem poveznice https://osnovne.e-upisi.hr prijavu moći podnijeti sve do 15. ožujka 2025.

Roditeljima će u sustavu biti vidljivi opći podatci o djetetu te škola na čijoj se listi školskih obveznika dijete nalazi prema mjestu prebivališta, odnosno boravišta. Odmah po podnošenju prijave roditelji će moći odabrati mogućnosti koje im se nude u dodijeljenoj školi kao što su izborni predmeti, produženi boravak i slično. Također, ako imaju razloga za to, roditelji će prilikom podnošenja prijave moći izraziti želju za upis udrugu školu od one kojoj dijete pripada prema upisnom području.

Prijave za upis djece s utvrđenim teškoćama otvorene su od 1. veljače do 15. travnja ove godine.

Uz prijavu za redovne upise u 1. razred osnovne škole, roditelji će moći u razdoblju od 15. veljače do 31. ožujka podnijeti i zahtjev za prijevremeni upis u 1. razred osnovne škole, kao i za privremeno oslobađanje od upisa u 1. razred osnovne škole.

S obzirom da se u sustav za elektronske upise u osnovne škole ulazi preko portala e- Građani, roditelji koji nemaju vjerodajnice za ulazak u portal moraju se javiti školi kojoj pripadaju prema upisnom području koja će umjesto njih obaviti prijavu za upis djeteta.

Za sve ostale informacije, termine testiranja u školi, liječničkih pregleda i laboratorijskih pretraga potrebno je pratiti mrežne stranice škole kojoj dijete pripada prema upisnom području.

RAVNATELJICA ŠKOLE:

Anica Peulić, dipl. učitelj